Եթե անկեղծ լինենք՝ Վանեցյանի երեկվա բացահայտումն ավելի շատ հարցեր է ծնում, քան պատասխաններ է տալիս։ Օրինակ՝ ինչպե՞ս կարելի է հանդուրժել նման հանցագործություն պատվիրած անձի ազատության մեջ գտնվելու հանգամանքը։ Անցած երկու օրերին նույնիսկ տեսակետ հնչեց, որ իշխանությունները մտադրվել են նոր աղմկոտ բացահայտումը թողնել քարոզարշավի օրերին՝ հասարակության հերթական կոնսոլիդացիան ապահովելու համար։